На основу Решења стечајног судије Привредног суда у Зајечару, Ст.бр.3/2016 од 18.04.2016.године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009,* 99/2011 – др. Закон, 71/2012 – одлука УС и 83/2014) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

**Живковић ДОО Неготин у стечају из Неготина, ул. Саве Драгојевића 20**

**ОГЛАШАВА**

**продају имовине стечајног дужника јавним надметањем**

|  |  |  |
| --- | --- | --- |
| **Целина1**  **Душановац** | **Поч.цена: 2.821.534,18 дин** | **Депозит: 1.128.613,67 дин** |
| * **Зграда пољопривреде –**површине 315 м2 на к.п. 18334/2 уписане као зграда пољопривреде бр. 1, у својини ДОО „Живковић“ Неготин, Саве Драгојевића 20, објекат изграђен без одобрења за градњу, лист непокретности бр 2157 КО Душановац * **Зграда пољопривреде –** површине 70 м2 на к.п. 18334/2 уписане као зграда пољопривреде бр. 2, у својини ДОО „Живковић“ Неготин, Саве Драгојевића 20, објекат изграђен без одобрења за градњу, лист непокретности бр 2157 КО Душановац * **Објекат за узгој јунади – тробродна хала,** површине 1.580 м2 на к.п. 18334/2 , својинa ДОО „Живковић“ Неготин, Саве Драгојевића 20, ванкњижни објекат * **Земљиште- парцела к.п.18334/2,** пољопривредно земљиштеукупне површине14.192 м2 – земљиште под објектима + њива 3.класе, површине 13.807м2, приватна својина ДОО „Живковић“ Неготин, Саве Драгојевића 20, обим удела 1/1, лист непокретности бр. 2157 КО Душановац | | |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000 дин + ПДВ** на текући рачун стечајног дужника број: **265-4510310000510-93** који се води код **„RaiffeisanBank“ филијала Зајечар.** Профактура се може преузети сваког радног дана до **23.02.2021.** године у периоду од 9:00 до 16:00 часова у просторијама стечајног дужника, уз претходну најаву на телефон стечајног управника Саше Симића број 064/820-19-23.
2. уплате **депозит** у износу **1.128.613,67** динарана текући рачун стечајног дужника број: **265-4510310000510-93** који се води код **„RaiffeisanBank“ филијала Зајечар,** или положе неопозиву првокласну банкарску гаранцију наплативу на први позив најкасније 7 дана пре одржавања продаје. Рок за уплату депозита је до **23.02.2021.** У случају да се као депозит положи првокласна банкарска гаранција, оригинал исте доставља се стечајном управнику (искључиво лично) најкасније до **23.02.2021.**
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од **9:00 до 16:00 часова**, а најкасније 7**дана** пре заказане продаје, односно до **23.02.2021.** (уз претходну најаву стечајном управнику).

Након уплате депозита, а најкасније до **25.02.2021**, потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено у суду), уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **02.03.2021. у 12:00 часова** на следећој адреси: **Зорана Радмиловића бр.2, Зајечар**у присуству комисије формиране одлуком стечајног управника**.** Потребно је да учесници јавног надметања поседују и пруже на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја за заступање на јавном надметању. **Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00**до **11:50** часова, на истој адреси**.**

Позивају се сви чланови одбора поверилаца да присуствују јавном надметању.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

Купопродајни уговор се потписује у року од **8 дана** од дана одржавања јавног надметања под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и трошкови реализације купопродајног уговора (трошкови овере уговора, трошкови укњижбе непокретности, трошкови поступка пред Комисијом за заштиту конкуренције у смислу чл. 132 ст. 10 Закона о стечају), у целости сноси купац. Стечајни дужник је у систему ПДВ-а

Oвлашћено лице:стечајни управник **Саша Симић,** контакт телефон: **064/820-19-23**